b"\n_START_ARTICLE_\nTurbidimetria\n_START_PARAGRAPH_\nLa turbidimetria \xc3\xa9s una t\xc3\xa8cnica de qu\xc3\xadmica anal\xc3\xadtica quantitativa basada en la dispersi\xc3\xb3 de la radiaci\xc3\xb3 per les part\xc3\xadcules de la mat\xc3\xa8ria. Aix\xc3\xad, quan hom fa passar un feix de raigs lluminosos a trav\xc3\xa9s d'una suspensi\xc3\xb3, l'energia radiant incident es dispersa en totes direccions, la qual cosa d\xc3\xb3na un aspecte t\xc3\xa8rbol a la mescla. L'an\xc3\xa0lisi turbidim\xc3\xa8trica consisteix en la mesura de la intensitat de la llum tramesa, que ha disminu\xc3\xaft respecte a la llum d'entrada com a conseq\xc3\xbc\xc3\xa8ncia de la dispersi\xc3\xb3, en funci\xc3\xb3 de la concentraci\xc3\xb3 de la fase dispersa, que hom duu a terme fent \xc3\xbas d'un turbid\xc3\xadmetre."